KLUBI 700
Vaatate saadet "Klubi 700"
ja meil on nii hea meel, et olete meiega.
Zack oli ühel hetkel ronimas oma kombaini peale
ja järgmisel hetkel läbistas teda 12 000 volti elektrit.
Arstid ütlesid Zacki perele, et ta ei tule sellest eluga välja.
Kuid tänu palveväele ta siiski tuli.
Sojaubade lõikus läks Zacki ja ta meeskonna jaoks plaanitult.
Kuniks raadio teel tuli teade, et üks kombain hakkas suitsema.
Zack jõudis kohale ja ronis kombaini otsa, et asja uurida,
kuid keegi ei teadnud,
et kombain puutus kokku madalalt õhus rippuva elektriliiniga.
12 000 volti elektrit läbistas Zacki ihu.
Zacki meeskond kasutas plastmasslabidat,
et saada Zack sealt kätte, kes hoidis endiselt redelist kinni,
helistades samal ajal 112.
Parameedik Shane vastas kutsele.
Märkasin esimese asjana ta jalgu -
ta töösaapad olid elektrilöögist ribadeks
ja Zack ise oli väga kriitilises seisus.
Zack viidi lähimasse haiglasse.
Ta naine Jodie oli samal ajal nende aastase tütrega kodus.
Sain kõne, et Zack oli sattunud õnnetusse
ja mu esimene küsimus oli: "Jäi ta ellu?",
sest ma ei teadnud, kui tõsine see õnnetus oli olnud.
Zacki ema oli see, kes helistas, kuid ta ei teadnud ka enamat.
Jodie kiirustas koos Zacki vanematega haiglasse.
Haiglasse jõudes oli kõikjal tunda põlenud naha lõhna.
Seis oli ikka väga halb.
Ikka väga halb.
Meile öeldi, et Zack lennutatakse teise haiglasse
ja siis saime tõeliselt aru, et ta seis pole hea.
Zack lennutati ühte haiglasse Kansases,
kus ta viidi põletushaavade osakonda.
Dr. Robert Benjamin oli sel hetkel valves.
Need olid kõige sügavamad elektrikahjustused,
mida olen eales näinud.
Tal olid ikka väga tõsised põletushaavad.
Jalgadest ja pahkluudest ei maksa rääkidagi.
Ellujäämisvõimalus polnud rohkem kui 50%-50%.
Arstid viisid Zacki kunstlikku koomasse
ja ravisid 24/7 ta põletushaavu.
Nad suutsid olukorra stabiliseerida,
kuid sellest hoolimata oli seis kriitiline.
Jodie palvetas, jagades olukorrast ka sotsiaalmeedias
Meie piirkonnas elavad põllumehed
jätsid iga päev k 10 ja 16 oma masinad seisma,
et palvetada Zacki eest.
3 päeva hiljem Zacki süda seiskus.
Medõde viis mu kõrvale,
samal ajal kui arst tegi Zackile kunstlikku hingamist.
Me aga seisime arsti selja taga ja õhutasime takka:
"Tule nüüd Zack! Tule tagasi me juurde!"
Kuniks õde ütles lõpuks: "Pulss on tagasi."
Kuid isegi, et Zacki süda hakkas taas lööma,
hakkasid ta neerud üles ütlema ja ta kopsudesse tekkis vedelik.
Arst ütles meile, et Zack ei tule sellest välja
ja soovitas meil sisuliselt temaga hüvasti jätta.
Viisin me tütre Zacki juurde ja ütlesin, et issi läheb peagi taevasse.
Pere ja sõbrad kogunesid haiglasse, oodates Zacki lahkumist.
Kuid neile sai peagi selgeks, et Jumal pole veel Zackiga lõpetanud.
Ta vererõhk hakkas tõusma nagu ka ta hapniku näitajad
ning ta olukord hakkas stabiliseeruma.
Arst ütles: "Zack teeb vist minust valevorsti,
sest ta seisund hakkab paranema."
Jumal oli seal koos meiega.
Ta tõesti oli seal ja vastas me palvetele.
Pole üldse kahtlustki, et Jumal puudutas Zacki tol ööl
ja pööras selle olukorra ümber, andes talle võimaluse elada.
Zacki olukord jätkas paranemist järgneva kahe nädala jooksul.
Ta neerud hakkasid jälle tööle ja kopsudest kadus vedelik.
Arst ütles, et ta pole iial varem midagi sellist näinud.
Tänu põletikule pidid arstid kahjuks amputeerima Zacki jalad.
See päästis ta elu,
kuid nüüd oli veel üks mure - "Ega Zackil ajukahjustust ole?"
Ainus viis seda teada saada oli tuua ta koomast välja.
Haiglas ärgates oli tunne,
nagu oleksin näinud suurel hulgal unenägusid.
Olin ühtpidi juhtunust teadlik ja samas nagu ka mitte.
Mu abikaasa oli esimene, keda ärgates nägin.
Küsisin esimese asjana, kas ta mäletab mind
ja ta vastas: "Muidugi! Ma ei unusta sind iial."
Ta ütles, et sain põllul elektrilöögi
ja siis mul ühendas kõik ära
ning ma mäletasin täpselt, mis oli juhtunud.
Järgmised 3 kuud olid rasked,
kus Zack pidi läbima füsioteraapia ja suurel hulgal operatsioone.
Mul esines igal juhul vihastumise ja murdumishetki,
kuid ma jätkasin samas palvetamist,
mõeldes, et neid, kes minust hoolivad, on palju
ja mul on väga palju, mille nimel elada.
Nii lihtsalt jätkasin üritamist
ja Jumal näitas mulle selle keskel ka valgust.
Kuniks saabus Sõbrapäev ja Zack lasti haiglast koju.
JUMAL ARMASTAB SIND
Linnarahvas oli teda tänavail tervitamas.
Ma ei suutnud seda uskuda.
Inimesed olid postritega tänavail, kus kirjas: "Zack, me armastame sind"
Zack küsis, kuidas küll kõiki neid inimesi tänada?
Ma aga ütlesin, et nad tahavad hoopis teda tänada,
kuna Zack juhtis nad tagasi nende usu juurde.
Zack on harjunud oma uute jalgadega
ja on tänulik, et saab jätkata nii põllumehe, abikaasa kui isana.
Muide, nad ootavad Jodiega oma teist last - poega.
Kui poleks olnud kõiki neid palveid ime pärast, mida vajasime -
paljude imede pärast, mida vajasime,
poleks me saanud seda imet, mille saime.
Olles näinud arsti aruandeid ja seda, kui hullud vigastused mul olid,
ei selgita mu paranemist miski muu, kui vaid Jumala hool minu eest.
Milline erakordne ime!
Milline võrratu mees ja tema naine ning suurepärane kogukond!
Imeline, kuidas nad koondasid väed ja palvetasid Zacki eest.
Jumal vastab palvetele!
Siin on ka üks palvevastus, mis saadetud Lori poolt:
"Olen juba mõnda aega kannatanud depressiooni käes.
Täna teie saadet vaadates
mainis Terry kedagi, kes kannatab depressiooni all.
Kogu mu keha läks üleni kuumaks
ja ma tundsin, kuidas depressioon kadus.
Hakkasin naerma ja kogesin suurt rõõmu.
Peale seda pole mul enam mingeid hädasid olnud."
Tänu Jumalale!
Sa ei tunne seda Lorit, või tunned?
Ei, aga mul on hea meel, et tal läheb hästi.
Ta koges kuumust
ja hakkas siis naerma ning Jumalat kiitma.
Siin aga kiri Angelalt:
"Hakkasime peale mu ämma surma kuulma kummalisi hääli oma majas,
mis põhjustas meis halvavat hirmu.
Kord teie saadet vaadates sai Pat tunnetusesõna kellegi kohta,
kes tunneb meeletut hirmu.
Võtsin selle sõna vastu ja me palvetasime.
Hääled lakkasid peale seda ja kogu hirm on kadunud."
Täiuslik armastus ajab piinava hirmu välja.
Tahame palude te kõigi eest kohe praegu.
Olete te valmis?
Uskuge koos meiega, et Jumal kuuleb me palveid.
Jumala jaoks pole miski võimatu.
Tema on loonud kogu maailma ja kõik, mis selles on.
Taevas on Tema troon ja maa Tema jalgealune järi.
Tema jaoks pole miski võimatu.
Jumal ütleb: "Mina olen loonud selle kõik."
Mina ja Terry liidame palveks käed ja usume Jumala lahendusi te jaoks.
Lihtsalt võtke need vastu.
Mida sa vajad?
Vaevled sa depressiooni käes?
Skisofreenia või mõne muu kohutava vaimuhaiguse käes?
Või on sul füüsilisi hädasid, mis on kestnud pikka aega?
Mis iganes see ka poleks - Jumal kannab hoolt su eest.
Isa, liitun siin palves oma kalli usuõega Kristuses,
kellega palume üheskoos.
Aitäh Sulle Zacki eest ja ime eest, mille ta elus korda saatsid!
Seetõttu ka, kui me vaatajate seas on keegi kogenud mõnda traumat...
Näen kedagi, kel oli saega mingi õnnetus
ja mis vigastas sind ikka korralikult.
Said sellest väga tõsise trauma, aga Jumal tervendab su ihu
ja saadab korda ühe loova ime.
Kellelgi on nahaga seotud probleem,
mille tulemusena su nahk tuleb lihtsalt maha.
Ma ei tea, mis see täpselt on, aga Jumal tervendab selle just praegu
Isegi, et inimlikult pole sellele mingit ravi.
Jumalas aga on lahendus.
Kellelgi on tõsised põletushaavad.
Oled haiglas põletushaavade osakonnas
ja kogu su ihu on tõsiseid põletushaavu täis,
aga Jumal tervendab su
ja see kohutav valu lahkub juba mu kõnelemise ajal praegu.
Kellelgi on kurk haige
ja neelates on tunne, otsekui keegi tõmbaks žiletiga.
Jumal tervendab su ja sa oled päeva lõpuks täiesti terve.
Võta vastu oma palvevastus Jeesuse nimel,
kes iganes sa oled ja kus iganes sa oled.
Olgu reaalne Jumala puudutus su elu üle just praegu.
Aamen.
Anna meile endast märku, sest tahaksime kuulda sinust.
Oleks tore kuulda su palvevastustest või ka palvesoovidest.
Me telefoninõustajad on valvel 24/7.
Peale pausi lugu NBA mängijast,
kes leidis lootuse oma elu pimedamail tunnil,
inspireerides selle käigus miljoneid teisigi.
Monty Williamsi lugu peagi meie ees.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi.
Midagi on nagu puudu.
Vaid Jumal saab anda tõelise tähenduse me elule.
Tõeline õnn peitub Tema tundmises.
Avasta, kuidas Jumal võib muuta su elu.
Vaata "Klubi 700" saadet.
2 aastat tagasi sõitis üks naine koer süles
ja veri metamfetamiinist tulvil
kaks korda lubatust kiiremini otse Oklahoma kesklinnas.
Ta kaotas peagi juhitavuse, sõitis üle sõiduridade
ja põhjustas laupkokkupõrke vastu tuleva autoga.
Teise auto roolis oli 5 lapse ema Ingrid Williams,
kes suri järgmisel päeval saadud vigastustesse.
Tema abikaasa, NBA treener Monty Williams,
pidas matustel järelhüüde
ja see, mida ta seal ütles, kõlas peagi üle kogu maailma.
Psalm 73:1 ütleb, et Jumal on hea.
1. Johannese 4:16 ütleb, et Jumal on armastus.
Hetkedel, milles täna viibime, on nii lihtne seda unustada.
Ei läinud kaua,
kuniks Monty Williamsi järelhüüe oma naisele Ingridile
hakkas netiavarustes ringlema.
Kuid mitte seetõttu, et ta oli NBA mängija ja treener,
vaid tänu andestusele naisele, kes tappis ta naise autoõnnetuses.
Kõik palvetavad minu ja mu pere eest,
mis on ka õige tegu teha.
Kuid ärgem unustagem, et selles õnnetuses osales 2 inimest
ja selle teise inimese pere vajab samuti eestpalveid.
Me ei pea vähimatki vimma selle teise pere vastu.
See oli 9. veebruar, 2016,
kus Montyle anti teada,
et narkojoobes autojuht sõitis sisse autole,
kus viibisid Monty naine ja 3 last.
Laste vigastused olid väikesed, aga Ingrid võitles haiglas oma elu eest
See oli kõige aeglasem aeg mu elus.
Kuuldes, et olukord ei ole hea
ja mul olid veel viimased sekundid olla temaga,
siis see kõik oli kui aegluubis.
Üks asi, mida selgelt mäletan, oli see, et kõik oli väga lihtne
ja miski ei tundunud enam oluline olevat.
Lihtsalt mina ja Jumal.
Ma ei võidelnud Temaga ega midagi nagu sageli kuulda võib.
Lihtsalt anusin Jumalat, et Ta sekkuks sellesse olukorda.
Kuid vaatamata kõigile jõupingutustele suri Ingrid siiski järgmisel õhtul.
Olin kui...
Osa mu elust muutus vaid hetkega
ja see tekitas minus sellist viha, mida ei oska kirjeldadagi.
Olin vihane juhtunu peale
ja vihane selle peale, et mu lapsed peavad elama ilma emata
ja mina minema edasi oma naiseta.
Mustmiljon "Miks?"i.
Monty ja Ingrid olid paar juba ülikooli ajal
ja Monty sai ka usklikuks tänu Ingridile.
Ta oli kõige ehedam näide armulikkusest,
mida olin eales näinud.
Ma isegi ei teadnud, mida arm tähendab,
kui olin 17-18-aastane.
Küll aga nägin kõike, mida Piiblist lugesin,
Ingridis väljendumas.
Tänu Ingridi eeskujule ja palvetele
võttis ka Monty Jeesuse oma ellu vastu.
Ajal, mil Monty läks NBA'sse, nad abiellusid ja lõid pere.
Järgnevad 20 aastat, mil Monty oli NBA mängija ja treener,
tugines Monty nii Jumalale kui Ingridile,
järgides Jumala juhtimist oma elus.
Veetsid kõik need aastad liigas, mis oli pidevas muutumises.
Otsekui sõit Ameerika mägedel.
Miski polnud enam kindel, millised pöörded või muutused tulevad
Kuidas te usk teid sellest kõigest läbi kandis?
Koloslastele 3:23 on alati olnud mind kinnitav salm,
nii nagu ka Matteuse 6:33.
Tehes oma tööd kui Issandale ja otsides alati esmalt Tema palet -
need salmid on mulle olnud kui majakaks
keset NBA tõuse ja mõõnsid.
Kui aga Ingrid hukkus,
polnud Montyl aimugi, kuidas edasi minna.
Ta leidis esimese sammu tervenemise suunas
kohtumisest ühe pastoriga.
See oli raudselt Jumala poolt juhitud,
sest see pastor, kes on ühtlasi ka isa,
rääkis andestusest.
Nii pani Jumal selle ka kuidagi minu südamele
kanda hoolt selle eest,
et mu lapsed mõistaks andestuse olulisust.
Nii oli Monty sooviks,
et ka teised mõistaks Ingridile mõeldud järelhüüde tuuma.
Meie kodus kehtib piiblisalm:
"Aga mina ja mu pere, meie teenime Issandat!”
Samas ei saa me seda teha, kui meil pole andestavat südant.
Kui olulist rolli mängis andestus te paranemisprotsessis?
Usun, et andestamine viis tähelepanu õnnetuselt eemale
ja juhtis mind täiega Jumala ette.
Olin väga pettunud selles, milliseks olukord kujunes,
mitte üheski inimeses.
Küll aga olin tõeliselt pettunud Jumalas,
sest ma tean, kui imeline ja võimas Ta on
ja kuidas kõik oleks võinud kujuneda ka teisiti.
Seetõttu oli mul seda raske mõista ja ma ei mõista seda tänagi veel.
Ma ei kahtle Jumalas ega Tema armastuses minu vastu,
kuid mulle ei meeldi see, mis juhtus.
Mulle ei meeldi see osa plaanist.
Ma tean, et Jumal saab selle olukorra läbi
teha nii palju enamat kogu me perega,
kui Ta saanuks ükskõik, millises muus olukorras.
Seetõttu tahan ka olla osa sellest.
Tänaseks on Monty abielus Lisaga
ja tegutseb asepresidendina ühes korvpalli assotsiatsioonis.
Jätkates elus edasi liikumist,
kasutab ta igat võimalust juhtida inimesi Jeesuse juurde.
Millise sõnumi on Jumal teile edasi andmiseks andnud?
Loobumine on OK,
aga ära jää selle loobumise sisse.
Mul oleks ju kerge öelda, et olen läbi kogu selle loo tugev olnud,
kuid see pole tõsi.
Mul on olnud päevi, kus andsin lihtsalt alla
ja kus Jumal tuli ning tõstis mind taas püsti.
Tänu jõule, mida Jumal annab, suudame me edasi minna.
Nii ongi mu sõnum sellest, kuidas Jumal kannab sind kõigest läbi
Tahan jagada seda oma lastega ja läbi kogu me pere,
et mida iganes ka Jumal teeb,
see on liiga imeline, et sellest ilma jääda.
Milline imeline sõnum!
Inimestel on kindlasti väga raske leppida tõsiasjaga,
et Jumal, kelle võimuses on olukordi muuta,
otsustab seda vahel mitte teha.
Nii raske on sellega leppida, kui me ei tea, miks?
Ja kui mõelda sellele õnnetuse põhjustanud naisele,
kes oli narkouimas, hoides samas väikest koera süles
ja sõites meeletu kiirusega.
Montyl olnuks küllaga põhjusi kibestuda.
Tema aga otsustas andestada, kuna see on see, mida Jumal ootab
ja ta tahtis olla Jumalale meelepärane.
Milline imeilus tegu!
See on tõesti see, mida Jeesus meilt ootab -
et andestaksime neile, kes meid julmalt ära kasutavad,
taga kiusavad, kannatusi põhjustavad jne.
Teine võrratu aspekt selles loos aga oli mõistmine, et Jumalal on plaan.
See, et me seda igakord ei näe, ei tähenda, et Tal seda poleks.
Ja Jumal ei taha, et me sellest ilma jääksime.
Et siis, meil tuleb lugeda Jumala Sõna ja see siis ka välja elada.
Peale pausi aga vastame te küsimustele.
Kathy küsib: "Kuna saatan on vaim,
siis kas ta üldse sünnib ka kunagi ja saab endale reaalse ihu?"
Vastused te küsimustele peale pausi.
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Märgates, et nende kaks tütart on kurdiks jäämas,
püüdsid ema-isa meeleheitlikult leida neile abi.
Olles aga kõik oma säästud kokku kogunud,
said nad osta vaid ühe kasutatud kuuldeaparaadi
vaid ühele oma tütardest.
Nad olid omadega tupikus, kuniks kuulsid CBN'st.
Proua Yau oli alati hirmul,
kui tal oli kahe tütrega tarvis liiklusrohket tänavat ületada.
Ta pidi nooremat tütart sageli isegi süles kandma.
Kartsin, et saame mõnelt autolt löögi, sest kumbki neist ei kuulnud midagi.
Ajaks, mil nad said 2-aastaseks, olid mõlemad tüdrukud kurdid.
Kui arst ütles, et neid ei saa ravida,
kogunesid tumedad pilved mu pea kohale ja ma tahtnuks surra.
Kui vaid oleksin saanud anda neile oma kõrvad.
Isa-ema olid mures, et tütred ei saa kooli minna,
leida tööd või minna kunagi mehele.
Kartsime, et nad on eluks ajaks kõigest läbi lõigatud.
Paar pani oma säästud kokku,
kuid suutis selle eest osta kuuldeaparaadi
vaid oma vanemale tütrele.
Pealegi oli seegi kasutatud.
Kasutatud kuuldeaparaadid on väga valjud,
tehes pidevalt väga kõva häält.
Nii oli selle abil väga raske üldse midagi õppida.
Nii hakkasid vanemad rohkem tööd tegema,
et koguda raha uute aparaatide tarvis mõlemale oma tütrele.
Pr. Yau leidis tööd plastikosade kokkupanemisel,
aga teenis sellega päevas vaid 35 senti.
Ta müüs doonorina ka oma verd.
Hr. Yau leidis paremini tasustavat tööd ehitusel.
Nad püüdsid ka oma maja müüa, aga keegi ei tahtnud seda osta.
Olin omadega tupikus.
Vihkasin end vahel selle pärast, et ei suutnud oma tütreid aidata.
Lootsin, et keegi annetaks meile need kuuldeaparaadid.
Üks õpetaja rääkis neile CBN'st
ja me kandsime hoolt selle eest,
et mõlemad tüdrukud saaks uhiuued, tipptasemel kuuldeaparaadid.
Ühtlasi tasusime ka nende keeleõppe eest.
Need kuuldeaparaadid on võrratud!
Ei mingeid lisahääli ega midagi.
Nii saavad mõlemad mu tütred õppida ja mängida nagu teised lapsed
See teeb mu südame nii rõõmsaks!
Mu tütred oskavad juba lauseid teha ja väljendada end hästi.
Suurena saavad nad leida endale töö ja minna mehele
ning omada erinevaid võimalusi elus.
Suur tänu teie abi eest, mis on andnud meile nii palju lootust!
Kõik mu mured on nüüd kadunud.
Ma ei kujuta vanemana isegi ette,
mis tunne see oleks näha oma lapsi nii suures vajaduses
ja kui iganes kõvasti ma ka ei töötaks,
mitte omada võimalusi selle vajaduse täitmiseks.
Sellega kaasneb üks lootusetus.
Teie aga, Klubi 700 liikmed,
olete lootuse kandjad inimestele üle maailma,
kes leiavad end lootusetutes olukordades.
Te võimaldate lahendusi,
mis muudavad peresid, kogukondi ja lausa rahvaid,
mistõttu suur tänu teile selle eest!
Nüüd aga teie küsimuste juurde.
Kathy küsib: "Kuna saatan on vaim,
siis kas ta üldse sünnib ka kunagi ja saab endale reaalse ihu?
Sama puudutab ka Püha Vaimu."
Vaimud ei sünni.
Saatan on vaim ja nii ongi.
Samas on ta langenud vaim, kelle mäss Jumala vastu on nii suur,
et tema jaoks pole küll pääsemisvõimalust.
Kohe kindlasti ei saa tal ka ihu olema,
sest tal pole seda tarvis, kuna ta on vaim.
Piibel ütleb, et saatana ja ta inglite jaoks
on tulejärv valmis pandud
ja see on see, kuhu ta läheb.
George: "Hea Pat,
vajan nõu millegi osas, mis on mind aastaid vaevanud.
See puudutab aega Jeesuse ristilöömise ja ülestõusmise vahel.
Kõik evangeeliumid ütlevad, et Jeesus löödi risti reede hommikul
ja maeti hauda veel samal päeval enne päikeseloojangut.
Ja et Ta tõusis surnuist järgneval pühapäeval.
Samas ütles Jeesus ise Matteuse 12:40:
"Sest nii nagu Joona oli merekoletise kõhus
3 päeva ja 3 ööd,
nõnda peab ka Inimese Poeg olema maapõues 3 päeva ja 3 ööd."
Oskate te öelda, miks Jeesuse prohvetikud sõnad
erinevad evangeeliumitesse kirjapandust?"
Te arvutate vist selle pühapäeva kui järgmise nädala pühapäevana,
öeldes: "...ja tõusis surnuist järgneval pühapäeval."
Tundub, et te ise lisate sinna päevi juurde.
Jeesus löödi risti reedel
ehk siis reede, laupäev, pühapäev...
Ja pühapäeval Ta tõusis surnuist.
Ma ei mõista, milles probleem on, sest see teeb kokku 3 päeva.
Joonaga seoses mainib Jeesus 3 päeva ja 3 ööd,
mis tõstatabki George'i jaoks küsimuse.
Kogu ajastus klapib sellega, mida Piibel ütleb
ja tundub, et vaataja ise on lisanud mingeid päevi juurde.
Kuid las see jääb.
Võib-olla ma eksin,
aga Piibel vastab igal juhul tõele.
Sandy kirjutab: "Mina ja mu mees oleme varem abielus olnud
ja mõlemad me eks-kaasad on veel elus.
Olles uurinud Piiblit, on meil tunne, et me ei tohiks abielus olla,
kuna see on eksimine Jumala Sõna vastu.
Tahame olla kindlad, et pääseme surres taevasse.
Tahame olla kuulekad Jumalale, kui valus või raske see ka poleks.
Oleme väga mures ja segaduses selles osas, mida tegema peaks.
Palun aidake meil mõista, mis on õige Issanda silmis?"
Kui üks abikaasadest sureb, pole teine pool temaga enam seotud.
Samas, kui uskmatu abikaasa jätab oma abielu sinnapaika,
pole ta usklikust kaasa sellega samuti enam seotud.
Jeesus ütles, et abielu ei või lahutada muidu,
kui vaid abielurikkumise ja ebamoraalsuse pärast.
Ma ei tea, kas teie olukorra puhul oli mängus ebamoraalsus?
Kui te mõlemad lahutasite niisama, et siis uuesti abielluda,
siis ma pole kindel, et Piibel seda kuidagi toetaks.
Aga samas pole mul piisavalt infot te kohta,
et anda teile ka pädevat vastust.
Aga kas nad peaks siis uuesti lahutama,
otsekui kaks valet asja annaks kokku õige?
Ega nad ei anna kokku õiget, aga samas...
Tegu on väga raske küsimusega.
Usun, et peaksite minema pastori või kellegi teise juurde,
selgitades kõiki oma olukorra tagamaid
ja saades sellele siis ka vastuse.
See oleks palju targem tegu, kui otsida vastust telesaatest.
Aitäh teile kõigile nende küsimuste eest!
Lõpetuseks Psalmid 91:11:
"Sest tema annab oma inglitele sinu pärast käsu
sind hoida kõigil su teedel."
Olge õnnistatud ja kõike head!
Tõlge: Anne-Ly Raukas
Kui soovid rääkida kellegagi, kes hoolib,
on Klubi 700 telefoninõustajad valmis vastama su kõnele,
mistõttu helista juba täna!